**ՀԻՄՆԱՎՈՐՈՒՄ**

 **«Հայաստանի Հանրապետության կառավարության 2012 թվականի մայիսի 31-ի N 706-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման վերաբերյալ**

1. **Իրավական ակտի ընդունման անհրաժեշտությունը**

«Հայաստանի Հանրապետության կառավարության 2012 թվականի մայիսի 31-ի N 706-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի մշակումը պայմանավորված է վերջնական օգտագործողի հավաստագրի պետական հաստատման և ներմուծման հավաստագրի տրամադրման կարգերով սահմանված դրույթների վերանայման անհրաժեշտությամբ, այդ թվում պարզեցմամբ և հստակեցմամբ:

1. **Ընթացիկ իրավիճակը և խնդիրները**

ՀՀ կառավարության 2012 թվականի մայիսի 31-ի N 706-Ն որոշմամբ հաստատված վերջնական օգտագործողի հավաստագրի պետական հաստատման և ներմուծման հավաստագրի տրամադրման կարգերի համաձայն՝ դիմումին կից ներկայացված փաստաթղթերը թերի լինելու դեպքում լիազոր մարմինը երկու աշխատանքային օրվա ընթացքում ծանուցում է դիմումատուին դրա մասին, մինչդեռ կարգերով սահմանված չեն դրույթներ, որոնց համաձայն դիմումատուն հնարավորություն ունի համալրելու թերի փաստաթղթերը, ինչպես նաև նշված չեն փաստաթղթերի համալրման համապատասխան ժամկետները։

Վերջնական օգտագործողի հավաստագրի պետական հաստատման և ներմուծման հավաստագրի տրամադրման համար ներկայացված դմումների ուսումնասիրման փուլում անհրաժեշտություն է առաջանում դիմումատուի դիմումը և կից փաստաթղթերը այլ շահագրգիռ ոլորտային մարմիններին ներկայացնելու՝ տվյալ հսկվող կամ երկակի նշանակության ապրանքի վերաբերյալ կարծիք կամ տեղեկատվություն ստանալու համար, սակայն ՀՀ կառավարության 2012 թվականի մայիսի 31-ի N 706-Ն որոշմամբ հաստատված վերջնական օգտագործողի հավաստագրի պետական հաստատման և ներմուծման հավաստագրի տրամադրման կարգերով նման դրույթ ևս սահմանված չէ։

Ելնելով վերոգրյալից անհրաժեշտություն է առաջանում որոշ փոփոխություններ և լրացումներ կատարել «Հայաստանի Հանրապետության կառավարության 2012 թվականի մայիսի 31-ի N 706-Ն որոշման մեջ:

1. **Տվյալ բնագավառում իրականացվող քաղաքականությունը**

«Հայաստանի Հանրապետության կառավարության 2012 թվականի մայիսի 31-ի N 706-Ն որոշմամբ մատուցվող ծառայությունների որակի բարձրացում, կարգի դյուրինացում և հստակեցում։

1. **Կարգավորման առարկան և բնույթը**

«Հայաստանի Հանրապետության կառավարության 2012 թվականի մայիսի 31-ի N 706-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշմաննախագծի ընդունմամբ կսահմանվի ժամկետ և դիմումատուին հնարավորություն կտրվի համալրելու թերի փաստաթղթերը։

Միաժամանակ որոշմամբ նախատեսվում է դիմումատուին հնարավորություն տալ դիմումը և կից փաստաթղթերը էլեկտրոնային թվային ստորագրությամբ ներկայացնելու։

1. **Նախագծի մշակման գործընթացում ներգրավված ինստիտուտները և անձինք**

 Նախագիծը մշակվել է ՀՀ էկոնոմիկայի նախարարության կողմից:

1. **Ակնկալվող արդյունքը**

«Հայաստանի Հանրապետության կառավարության 2012 թվականի մայիսի 31-ի N 706-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման ընդունման դեպքում դիմումատուն սահմանված ժամկետում կարող է համալրել թերի դիմումը և կից փաստաթղթերը։

Միաժամանակ դիմումները էլեկրոնային եղանակով ներկայացնելու դեպքում հստակեցվել է էլեկտրոնային հասցեն, ինչպես նաև հնարավորություն է տրվել դիմումը և կից փաստաթղթերը էլեկտրոնային թվային ստորագրությամբ ներկայացնելու։

ՏԵՂԵԿԱՆՔ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈւԹՅԱՆ 2012 ԹՎԱԿԱՆԻ ՄԱՅԻՍԻ 31-Ի N 706-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈւ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈԻԹՅԱՆ ԿԱՌԱՎԱՐՈԻԹՅԱՆ ՈՐՈՇՄԱՆ ԸՆԴՈԻՆՄԱՆ ԿԱՊԱԿՑՈԻԹՅԱՄԲ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐԻ ԿԱՄ ԼՐԱՑՈՒՄՆԵՐԻ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ

 «Հայաստանի Հանրապետության կառավարության 2012 թվականի մայիսի 31-ի N 706-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման ընդունման կապակցությամբ այլ իրավական ակտերում փոփոխությունների կամ լրացումների անհրաժեշտություն չկա:

ՏԵՂԵԿԱՆՔ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈւԹՅԱՆ 2012 ԹՎԱԿԱՆԻ ՄԱՅԻՍԻ 31-Ի N 706-Ն ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈւ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈԻԹՅԱՆ ԿԱՌԱՎԱՐՈԻԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ ՏԵՂԵԿԱՆՔԸ ՉԼՐԱՑՆԵԼՈՒ ՎԵՐԱԲԵՐՅԱԼ

«Հայաստանի Հանրապետության կառավարության 2012 թվականի մայիսի 31-ի N 706-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացման կամ նվազեցման մասին տեղեկանքը չի լրացվում, քանի որ վերոնշյալ որոշման ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազեցում չի նախատեսվում: